pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม. อนุมัติ (ร่าง) กฎกระทรวง คงคดีความผิด “เครื่องสำอาง – ยา – อาหาร” เป็นคดีพิเศษ พร้อมเพิ่มเติมอีก 3 ฉบับ
วันจันทร์ที่ 19 กันยายน 2565
ครม. อนุมัติ (ร่าง) กฎกระทรวง คงคดีความผิด “เครื่องสําอาง – ยา – อาหาร” เป็นคดีพิเศษ พร้อมเพิ่มเติมอีก 3 ฉบับ
.....
ที่ประชุม ครม. (13 ก.ย. 65) อนุมัติหลักการร่างกฎกระทรวงว่าด้วยการกําหนดคดีพิเศษเพิ่มเติมตามกฎหมายว่าด้วยการสอบสวนคดีพิเศษ พ.ศ. .... โดยให้ “คงคดี” ความผิดทางอาญาตามกฎหมายรวม 3 ฉบับ เป็นคดีพิเศษ ได้แก่
• คดีความผิดตามกฎหมายว่าด้วยเครื่องสําอาง
• คดีความผิดตามกฎหมายว่าด้วยยา
• คดีความผิดตามกฎหมายว่าด้วยอาหาร
.
สาเหตุที่ยังให้คงคดีความผิดเกี่ยวกับเครื่องสําอาง ยา และอาหาร เป็นคดีพิเศษนั้น เนื่องจากการกระทําความผิดดังกล่าว เป็นความผิดที่ส่งผลกระทบต่อชีวิตประชาชนในวงกว้าง ที่จะส่งผลต่อความมั่นคง ระบบเศรษฐกิจหรือการคลังของประเทศ
.
นอกจากนี้ ได้ “เพิ่มเติม” คดีความผิดทางอาญาตามกฎหมายอีก 3 ฉบับเป็นคดีพิเศษ ได้แก่
• คดีความผิดตามประมวลกฎหมายยาเสพติด ดําเนินการตามนโยบายของรัฐบาลที่มุ่งเน้นการปราบปรามยาเสพติด
• คดีความผิดตามกฎหมายว่าด้วยห้ามเรียกดอกเบี้ยเกินอัตรา เพราะปัญหาหนี้นอกระบบนําไปสู่อาชญากรรมประเภทอื่นได้
• คดีความผิดตามประมวลกฎหมายอาญาเกี่ยวกับสื่อลามกอนาจารเด็ก เพราะอาชญากรรมต่อเด็กรูปแบบใหม่นั้น มีแนวโน้มเพิ่มขึ้นและมีพฤติกรรมที่สลับซับซ้อนมากขึ้น จําเป็นต้องมีกฎหมายเพื่อปกป้องและป้องกันชีวิตเด็กโดยตรง
.
ทั้งนี้ ให้ “ยกเลิก” คดีความผิดทางอาญาตามกฎหมาย 2 ฉบับเป็นคดีพิเศษ คือ คดีความผิดตามกฎหมายว่าด้วยสุรา และคดีความผิดตามกฎหมายว่าด้วยยาสูบ
.
อ่านเพิ่มเติมคลิกhttps://www.thaigov.go.th/news/contents/details/59192
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ ปี 2565 ณ วันที่ 4 ตุลาคม 2565
วันพุธที่ 5 ตุลาคม 2565
ความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ ปี 2565 ณ วันที่ 4 ตุลาคม 2565
ความคืบหน้าเปิดรับลงทะเบียนโครงการลงทะเบียนเพื่อสวัสดิการแห่งรัฐ ปี 2565 ตั้งแต่วันที่ 5 ก.ย. – 4 ต.ค.2565 ณ เวลา 15.00 น. ลงทะเบียนแล้วทั้งสิ้น 20,105,597 ราย โดยผ่านเว็บไซต์ 9,843,003 ราย และผ่านหน่วยงานรับลงทะเบียน 10,262,594 ราย
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ (โครงการฯ) ปี 2565 ตั้งแต่วันที่ 5 กันยายน – 4 ตุลาคม 2565 ณ เวลา 15.00 น. มีประชาชนลงทะเบียนแล้วทั้งสิ้น 20,105,597 ราย โดยเป็นการลงทะเบียนผ่านเว็บไซต์ 9,843,003 ราย และลงทะเบียนผ่านหน่วยงานรับลงทะเบียน 10,262,594 ราย ทั้งนี้ ประชาชนที่สนใจเข้าร่วมโครงการฯ ปี 2565 สามารถลงทะเบียนได้จนถึงวันที่ 19 ตุลาคม 2565 โดยสามารถลงทะเบียนผ่านเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th ได้ตั้งแต่เวลา 6.00 น. ถึง 23.00 น. ของทุกวัน หรือลงทะเบียนผ่านหน่วยงานรับลงทะเบียนทั่วประเทศ
โฆษกกระทรวงการคลังได้กล่าวเพิ่มเติมว่า จํานวนตัวเลขผู้ลงทะเบียนข้างต้นเป็นเพียงจํานวนผู้ลงทะเบียนเข้าร่วมโครงการฯ เท่านั้น ซึ่งการเป็นผู้ได้รับสิทธิสวัสดิการแห่งรัฐจะต้องมีการตรวจสอบคุณสมบัติตามโครงการฯ อีกครั้งหนึ่ง นอกจากนี้ การลงทะเบียนตามโครงการฯ เป็นการลงทะเบียนรายบุคคล (ผู้ลงทะเบียน) แต่การตรวจสอบจะตรวจสอบทั้งรายบุคคลและสมาชิกในครอบครัว โดยขั้นตอนแรกจะมีการตรวจสอบคุณสมบัติของผู้ลงทะเบียนตามคุณสมบัติที่กําหนดไว้ (เกณฑ์บุคคล) หากผู้ลงทะเบียนผ่านการตรวจสอบตามเกณฑ์บุคคลโดยมีคุณสมบัติตามที่กําหนดไว้ จะมีการตรวจสอบคุณสมบัติของเกณฑ์ครอบครัว (ในกรณีที่มีคู่สมรสหรือบุตร) ซึ่งหากพบว่า ผู้ลงทะเบียนไม่ผ่านการตรวจสอบตามเกณฑ์ครอบครัว จะถือว่าผู้ลงทะเบียนไม่ผ่านคุณสมบัติ และผู้ลงทะเบียนจะไม่ได้รับสิทธิตามโครงการฯ ทั้งนี้ ประชาชนสามารถดูรายละเอียดการดําเนินโครงการฯ เพิ่มเติมได้ที่เว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th
สําหรับการดําเนินโครงการลงทะเบียนเพื่อสวัสดิการแห่งรัฐ เป็นการดําเนินการภายใต้พระราชบัญญัติการจัดประชารัฐสวัสดิการเพื่อเศรษฐกิจฐานรากและสังคม พ.ศ. 2562 ที่มีวัตถุประสงค์ในการลดความเหลื่อมล้ํา ยกระดับ และพัฒนาคุณภาพชีวิตของประชาชนอย่างยั่งยืน ทั้งนี้ โครงการฯ จะเป็นการจัดสวัสดิการให้กับประชาชน โดยเป็นการลดภาระและบรรเทาค่าใช้จ่ายในชีวิตประจําวันของผู้มีรายได้น้อย ซึ่งการดําเนินโครงการฯ ดังกล่าว สามารถช่วยเหลือและเป็นประโยชน์ให้แก่ผู้มีรายได้น้อยได้อย่างเป็นรูปธรรม
สํานักงานปลัดกระทรวงการคลัง โทร. 094-858-9794 (เวลาทําการ 08.30 – 16.30 น.)
สํานักงานเศรษฐกิจการคลัง โทร. 02 273 9020 ต่อ 3502 3503 3506 3536 3542 3518 หรือ
โทร. 08-5842-7102 , 08-5842-7103, 08-5842-7104 ,08-5842-7105, 08-5842-7106, 08-5842-7107 (เวลาทําการ 08.30 – 16.30 น.)
ศูนย์ลูกค้าสัมพันธ์บัตรสวัสดิการแห่งรัฐ โทร. 02-109-2345 (เวลาทําการ 08.30 – 17.30 น.)
รัฐบาลไทย-ข่าวทำเนียบรัฐบาล-รองนายกฯ พลเอก ประวิตร ชื่นชมผลการดำเนินงานโครงการแรงงานพันธุ์ดี ตามวิถีเศรษฐกิจพอเพียง ย้ำร่วมกันพัฒนาขับเคลื่อนโครงการฯ ต่อไป เพื่อส่งเสริมคุณภาพชีวิตที่ดีของลูกจ้าง
วันอังคารที่ 30 สิงหาคม 2565
รองนายกฯ พลเอก ประวิตร ชื่นชมผลการดําเนินงานโครงการแรงงานพันธุ์ดี ตามวิถีเศรษฐกิจพอเพียง ย้ําร่วมกันพัฒนาขับเคลื่อนโครงการฯ ต่อไป เพื่อส่งเสริมคุณภาพชีวิตที่ดีของลูกจ้าง
รองนายกฯ พลเอก ประวิตร ชื่นชมผลการดําเนินงานโครงการแรงงานพันธุ์ดี ตามวิถีเศรษฐกิจพอเพียง ย้ําร่วมกันพัฒนาขับเคลื่อนโครงการฯ ต่อไป เพื่อส่งเสริมคุณภาพชีวิตที่ดีของลูกจ้าง และเกิดประโยชน์อย่างยั่งยืน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (30 สิงหาคม 2565) เวลา 09.00 น. ณ โถงกลาง ตึกสันติไมตรี ทําเนียบรัฐบาล นายสุชาติ ชมกลิ่น รัฐมนตรีว่าการกระทรวงแรงงาน นําผู้บริหารบริษัท น้ําตาลสระบุรี จํากัด ผู้บริหารบริษัท ไทยสแตนเลย์ การไฟฟ้า จํากัด (มหาชน) และคณะผู้บริหารกระทรวงแรงงาน เข้าพบ พลเอก ประวิตร วงษ์สุวรรณ รองนายกรัฐมนตรี เพื่อประชาสัมพันธ์โครงการแรงงานพันธุ์ดี ตามวิถีเศรษฐกิจพอเพียง โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสันติ พร้อมพัฒน์ รัฐมนตรีช่วยว่าการกระทรวงการคลัง นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม และนายอนุชา นาคาศัย รัฐมนตรีประจําสํานักนายกรัฐมนตรี เข้าร่วมด้วย
สําหรับโครงการแรงงานพันธุ์ดี ตามวิถีเศรษฐกิจพอเพียง เป็นโครงการที่มีวัตถุประสงค์เพื่อน้อมนําแนวพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระราชปณิธานของพระบาทสมเด็จพระเจ้าอยู่หัวรัชกาลที่ 10 ในการสืบสาน รักษา และต่อยอดโครงการอันเนื่องมาจากพระราชดําริเกษตรทฤษฎีใหม่ พร้อมส่งเสริมให้นายจ้าง ลูกจ้างสามารถพึ่งพาตนเองได้ ภายใต้สถานการณ์วิกฤตตามแนวทางหลักปรัชญาของเศรษฐกิจพอเพียง ใช้ทรัพยากรที่มีอยู่ให้เกิดประโยชน์ เพิ่มมูลค่าทางเศรษฐกิจ สร้างรายได้ และลดภาระค่าใช้จ่ายภายใต้สถานการณ์วิกฤตทางเศรษฐกิจ สังคม และส่งเสริมคุณภาพชีวิตที่ดีของลูกจ้างอย่างยั่งยืน
ทั้งนี้ ในปี 2564 มีสถานประกอบกิจการทั่วประเทศ เข้าร่วมโครงการ จํานวน 99 แห่ง ลูกจ้างได้รับประโยชน์ จํานวน 26,426 คน สามารถลดรายจ่ายในครัวเรือนของลูกจ้างได้เฉลี่ยคนละ 500-1,500 บาทต่อเดือน และเพิ่มรายได้ในครัวเรือนของลูกจ้างได้เฉลี่ยคนละ 500-2,500 บาทต่อเดือน และยังคงขยายผลโครงการอย่างต่อเนื่อง ทําให้ปัจจุบัน ปี 2565 มีสถานประกอบกิจการทั่วประเทศที่เห็นความสําคัญและเข้าร่วมเพิ่มเติมอีกจํานวน 303 แห่ง รวม 402 แห่ง ลูกจ้างได้รับประโยชน์ 41,752 คน คิดเป็นมูลค่า 21,552,127 บาท และในปี 2566 มีเป้าหมายให้สถานประกอบกิจการทั่วประเทศเข้าร่วมโครงการแรงงานพันธุ์ดี ตามวิถีเศรษฐกิจพอเพียง จํานวน 300 แห่ง
โอกาสนี้ รองนายกรัฐมนตรีแสดงความชื่นชมผลการดําเนินงานโครงการแรงงานพันธุ์ดี ตามวิถีเศรษฐกิจพอเพียง ขอให้ร่วมกันพัฒนาและขับเคลื่อนโครงการฯ ต่อไป เพื่อส่งเสริมคุณภาพชีวิตที่ดีของลูกจ้างและเกิดประโยชน์อย่างยั่งยืน พร้อมเป็นกําลังใจให้กับผู้ปฏิบัติงานทุกคน.
รัฐบาลไทย-ข่าวทำเนียบรัฐบาล-อย่าหลงเชื่อ แอบอ้าง อนุทิน-ศักดิ์สยาม กว้านซื้อพืชกระท่อม เตือนภัย หลอกปลูกพืชกระท่อมระบาด แนะเกษตรกรศึกษาข้อมูลอย่างรอบคอบก่อนลงทุน
วันศุกร์ที่ 23 กันยายน 2565
อย่าหลงเชื่อ แอบอ้าง อนุทิน-ศักดิ์สยาม กว้านซื้อพืชกระท่อม เตือนภัย หลอกปลูกพืชกระท่อมระบาด แนะเกษตรกรศึกษาข้อมูลอย่างรอบคอบก่อนลงทุน
อย่าหลงเชื่อ แอบอ้าง อนุทิน-ศักดิ์สยาม กว้านซื้อพืชกระท่อม เตือนภัย หลอกปลูกพืชกระท่อมระบาด แนะเกษตรกรศึกษาข้อมูลอย่างรอบคอบก่อนลงทุน
เมื่อวันที่ 23 ก.ย.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า จากกรณีสื่อมวลชนนําเสนอข่าวประชาชนหลายรายแจ้งความดําเนินคดีกับหญิงรายหนึ่งอายุประมาณ 40 ปี อ้างตนเป็นเจ้าหน้ารัฐ สังกัดกรมส่งเสริมการเกษตร กระทรวงเกษตรและสหกรณ์ หลอกลวงรับซื้อต้นกระท่อม เพื่อส่งให้รัฐมนตรีในรัฐบาล ทั้งนายอนุทิน ชาญวีรกูล รองนายกรัฐมนตรีและ รมว.สาธารณสุข และนายศักดิ์สยาม ชิดชอบ รมว คมนาคม ขอเรียนว่า พฤติกรรมดังกล่าวเป็นการหลอกลวงประชาชน ขออย่าหลงเชื่อ โดยยืนยันว่าทั้ง 2 รัฐมนตรีไม่มีส่วนเกี่ยวข้องใดๆกับการกระทําดังกล่าว ขอให้ประชาชนระมัดระวัง อย่าตกเป็นเหยื่อของมิจฉาชีพ ที่อาจส่งผลให้สูญเสียทรัพย์สินได้
"รัฐมนตรี 2 ท่านไม่มีนโยบายหรือสั่งการให้ใครไปรับซื้อต้นกระท่อม เช่นเดียวกับรัฐบาล ไม่มีนโยบาย ให้เจ้าหน้าที่รัฐหรือข้าราชการ ออกไปรวบรวมพืชกระท่อมในจํานวนมากเพื่อการส่งออก หรือการอุตสาหกรรม โดยการปลูก ค้าขาย หรือประกอบธุจกิจเกี่ยวกับพืชกระท่อมนั้น เป็นสิทธิที่ประชาชนสามารถทําได้ภายใต้กรอบกฎหมาย ซึ่งภาครัฐพร้อมสนับสนุนและอํานวยความสะดวก แต่ให้พึงระวังกลุ่มผู้ฉวยโอกาส อ้างตนเป็นเจ้าหน้าที่รัฐหลอกลวงเกษตรกรด้วยวิธีการต่างๆ ซึ่งระบาดอย่างแพร่หลายในเวลานี้" น.ส.ไตรศุลี กล่าว
น.ส.ไตรศุลี กล่าวว่า ช่วงเวลานี้พืชเศษฐกิจหลายชนิดกําลังได้รับความสนใจ ส่งผลให้เกิดการฉวยโอกาสของกลุ่มมิจฉาชีพ เช่นไม่นานมานี้ มีการส่งผลข้อมูลในโลกออนไลน์ ว่าใครที่สนใจปลูกกระท่อมสามารถลงทะเบียน เพื่อขอรับเงินสนับสนุนจากรัฐบาล 3,500-5,000 บาท/ไร่ โดยสํานักงานเศรษฐกิจการเกษตรกร กระทรวงเกษตรฯ ยืนยันแล้วว่า ไม่มีนโยบายเช่นนั้น
นอกจากนี้ ยังพบปัญหาระหว่างนายทุนกับเกษตรกร ที่มีข้อตกลงในการทําสัญญาปลูกพืชกระท่อม โดยเป็นการหลอกให้เกษตรกรปลูกเพื่อนําส่งบริษัทเอกชน แต่สุดท้ายก็ไม่เป็นไปตามข้อตกลง ทําให้เกษตรกรต้องเสียค่าต้นกล้า แต่ไม่มีการรับซื้อผลผลิตจริง ดังนั้น ขอให้ประชาชนได้ศึกษาข้อมูลก่อนการลงทุน สําหรับเกษตรกรที่สนใจลงทุนปลูกต้นกระท่อม ขอให้มีการวางแผนเพื่อตัดสินใจในการปลูกอย่างรอบคอบ
รัฐบาลไทย-ข่าวทำเนียบรัฐบาล-​นายกฯ เป็นประธานร่วมพิธีวางศิลาฤกษ์ (Groundbreaking Ceremony) โครงการก่อสร้างสะพานมิตรภาพไทย-ลาว แห่งที่ 5 (บึงกาฬ-บอลิคำไซ)
วันศุกร์ที่ 28 ตุลาคม 2565
​นายกฯ เป็นประธานร่วมพิธีวางศิลาฤกษ์ (Groundbreaking Ceremony) โครงการก่อสร้างสะพานมิตรภาพไทย-ลาว แห่งที่ 5 (บึงกาฬ-บอลิคําไซ)
​นายกฯ เป็นประธานร่วมพิธีวางศิลาฤกษ์ (Groundbreaking Ceremony) โครงการก่อสร้างสะพานมิตรภาพไทย-ลาว แห่งที่ 5 (บึงกาฬ-บอลิคําไซ)
วันนี้ (28 ตุลาคม 2565) เวลา 09.10 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินทางถึงบริเวณพื้นที่ก่อสร้างโครงการสะพานมิตรภาพไทย – ลาว แห่งที่ 5 เพื่อเป็นประธานร่วมในพิธีวางศิลาฤกษ์ (Groundbreaking Ceremony) โครงการก่อสร้างสะพานมิตรภาพไทย – ลาว แห่งที่ 5 (บึงกาฬ – บอลิคําไซ) ณ จังหวัดบึงกาฬ ประเทศไทย
ในการเดินทางครั้งนี้ มีบุคคลสําคัญฝ่ายไทยร่วมงานด้วย ดังนี้ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายศักดิ์สยาม ชิดชอบ รัฐมนตรีว่าการกระทรวงคมนาคม พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสุชาติ ชมกลิ่น รัฐมนตรีว่าการกระทรวงแรงงาน และนายอธิรัฐ รัตนเศรษฐ รัฐมนตรีช่วยว่าการกระทรวงคมนาคม
โฆษกประจําสํานักนายกรัฐมนตรีกล่าวว่า เมื่อนายกรัฐมนตรีเดินทางถึงบริเวณพื้นที่ก่อสร้างโครงการสะพานมิตรภาพไทย – ลาว แห่งที่ 5 ฝั่งไทย ณ จังหวัดบึงกาฬ นายกรัฐมนตรีพบปะประชาชนที่มาร่วมในพิธีวางศิลาฤกษ์ โดยนายกรัฐมนตรีได้กล่าวทักทายประชาชนที่มาร่วมงานและรอต้อนรับ นายกรัฐมนตรีกล่าวขอบคุณประชาชนชาวบึงกาฬทุกคน ยินดีที่เห็นบ้านเมืองสงบเรียบร้อย โดยเข้าใจดีว่าทุกวันนี้ยังมีปัญหาอยู่บ้าง รัฐบาลพร้อมดูแลและให้ความช่วยเหลืออย่างรอบด้าน ทั้งด้านอาชีพ ชีวิตความเป็นอยู่ การบริหารจัดการน้ํา รวมถึงระบบน้ํา โดยยินดีที่ได้มาวางศิลาฤกษ์โครงการก่อสร้างสะพานมิตรภาพไทย - ลาว แห่งที่ 5 (บึงกาฬ - บอลิคําไซ) ณ แขวงบอลิคําไซ สาธารณรัฐประชาธิปไตยประชาชนลาวในวันนี้ และขณะนี้กําลังพิจารณาเรื่องสะพานแห่งที่ 6 พร้อมที่จะช่วยเหลือดูแลชาวบึงกาฬ ในวันนี้ได้เอาหัวใจ ความคิดถึง ความรักชาวกรุงเทพฯ มาด้วย ซึ่งยืนยันว่าคนไทยจะไม่ทิ้งกัน
จากนั้น นายกรัฐมนตรีพร้อมคณะได้ลงเรือข้ามแม่น้ําโขงไปยังบริเวณพื้นที่ก่อสร้างโครงการสะพานมิตรภาพไทย – ลาว แห่งที่ 5 แขวงบอลิคําไซ สาธารณรัฐประชาธิปไตยประชาชนลาว เพื่อร่วมพิธีฯ
อนึ่ง เมื่อการก่อสร้างสะพานมิตรภาพไทย - ลาว แห่งที่ 5 (บึงกาฬ - บอลิคําไซ) แล้วเสร็จ จะทําให้เกิดการพัฒนาพื้นที่เศรษฐกิจบริเวณด่านชายแดนฝั่งจังหวัดบึงกาฬ และชายแดนฝั่งแขวงบอลิคําไซ ให้เป็นอีกหนึ่งประตูการค้าที่สําคัญ ซึ่งจะมีส่วนกระตุ้นการขยายตัวทางเศรษฐกิจ และการค้าการลงทุนระหว่างประเทศไทยกับ สปป. ลาว ทําให้การขนส่งสินค้าจากไทยไปสู่ตลาดจีนตอนใต้คล่องตัวขึ้น โดยเฉพาะ “ยางพารา” ซึ่งเป็นพืชเศรษฐกิจของจังหวัดบึงกาฬ อีกทั้งยังเป็นการอํานวยความสะดวกในการขนส่งสินค้า จากไทยไปสู่ตลาดในจีนตอนใต้ และเชื่อมโยงการขนส่งสินค้าจากภาคกลางของ สปป.ลาว สู่ท่าเรือน้ําลึกแหลมฉบังของไทย เพื่อส่งออกทางทะเลต่อไปยังภูมิภาคอื่น ๆ นอกจากนี้ สะพานมิตรภาพไทย – ลาว ยังช่วยส่งเสริมความสัมพันธ์ในระดับประชาชนของทั้งสองประเทศให้มีความใกล้ชิดและเดินทางไปมาหากันได้สะดวกยิ่งขึ้น เป็นการเพิ่มจุดเชื่อมต่อการเดินทางของประชาชนทั้ง 2 ประเทศ อีกทั้งยังช่วยส่งเสริมการท่องเที่ยว เปิดเส้นทางท่องเที่ยว 3 ประเทศ “ไทย-ลาว-เวียดนาม” ภายหลังการคมนาคมเชื่อมโยงถึงกัน
รัฐบาลไทย-ข่าวทำเนียบรัฐบาล-ถ้อยแถลง พลเอก ประวิตร วงษ์สุวรรณ เนื่องในโอกาสการประชุมระดับผู้นำว่าด้วยการพลิกโฉมการศึกษา
วันอังคารที่ 20 กันยายน 2565
ถ้อยแถลง พลเอก ประวิตร วงษ์สุวรรณ เนื่องในโอกาสการประชุมระดับผู้นําว่าด้วยการพลิกโฉมการศึกษา
ถ้อยแถลง
พลเอก ประวิตร วงษ์สุวรรณ
เนื่องในโอกาสการประชุมระดับผู้นําว่าด้วยการพลิกโฉมการศึกษา
ถ้อยแถลง
พลเอก ประวิตร วงษ์สุวรรณ
เนื่องในโอกาสการประชุมระดับผู้นําว่าด้วยการพลิกโฉมการศึกษา
(Transforming Education Summit 2022: TES)
ในวันจันทร์ที่ 19 กันยายน 2565
...............................................................................
ท่าน ผู้นําประเทศ
ท่าน เลขาธิการ สหประชาชาติ
และ ผู้มีเกียรติ ทุกท่าน
ในนามของรัฐบาลไทย ผมขอขอบคุณท่านเลขาธิการสหประชาชาติ ที่ได้จัดการประชุมระดับผู้นําว่าด้วยการพลิกโฉมการศึกษา ซึ่งสอดรับกับสถานการณ์การแพร่ระบาดของโควิด-19 ที่ส่งผลกระทบต่อภาคการศึกษาอย่างเป็นที่ประจักษ์ ผมจึงมั่นใจว่าการประชุมในครั้งนี้ จะเป็นโอกาสดีที่ผู้นําของแต่ละประเทศ จะได้แสดงวิสัยทัศน์และแลกเปลี่ยน ประสบการณ์เพื่อนําไปสู่การดําเนินงานให้บรรลุตามเป้าหมายการพัฒนาที่ยั่งยืน เป้าหมายที่ 4
ประเทศไทยให้ความสําคัญกับการศึกษามาโดยตลอด เนื่องจากเป็นพื้นฐานของการพัฒนากําลังคนและประเทศ ในภาพรวม โดยได้บรรจุการพัฒนาการศึกษาไว้ในแผนงานสําคัญของประเทศที่มุ่งเน้นการพัฒนา 3 ด้านหลัก ได้แก่ผู้เรียนรู้ ผู้สอน และ ระบบการศึกษา ผ่านการใช้ประโยชน์ทางเทคโนโลยี และนวัตกรรม ประเทศไทยจึงสนับสนุนหัวข้อการดําเนินงานหลักที่สหประชาชาติ ได้นําเสนอในการพลิกโฉมการศึกษาภายใต้สถานการณ์ โควิด-19ประเทศไทย มุ่งมั่นในการสร้างหลักประกันการกลับเข้าสู่การเรียนอย่างปลอดภัยสําหรับทุกคน โดยกําหนด มาตรการที่เหมาะสมเพื่อรักษามาตรฐานและคุณภาพของระบบการศึกษา
ขณะเดียวกันในโลกปัจจุบัน ทุกอย่างเปลี่ยนแปลงอย่างรวดเร็ว เราจําเป็นต้องตระหนักว่าความรู้ และทักษะที่มอบให้แก่ผู้เรียนนั้น มีความจําเป็นต่อการทํางานในอนาคต รัฐบาลไทยจึงส่งเสริมความร่วมมือกับภาคเอกชนในการปรับปรุง หลักสูตร การเรียนการสอน ให้สอดรับกับความคาดหวังของนายจ้าง
ประการสําคัญ รัฐบาลได้ส่งเสริมความร่วมมือกับสถาบันการศึกษาในต่างประเทศเพื่อพัฒนาการศึกษาที่ตอบสนองต่อความต้องการของนักลงทุนต่างชาติในประเทศไทยด้วย
นอกจากนี้ รัฐบาลไทยยังได้ตระหนักถึงความจําเป็นในการลดภาระของผู้เรียนและเพิ่มขีดความสามารถให้แก่ สถาบันการศึกษา โดยการเพิ่มเงินอุดหนุนรายหัวสําหรับค่าใช้จ่ายจําเป็นพื้นฐาน ซึ่งแสดงให้เห็นถึงการส่งเสริม การลงทุนด้านการศึกษาที่เพียงพอ เท่าเทียม ยุติธรรม โปร่งใส และสอดคล้องกับการเปลี่ยนแปลง
ประเด็นสําคัญ อีกประการหนึ่ง คือ การพัฒนาครู ให้สามารถใช้ทักษะด้านการสอนเชิงนวัตกรรมและมีความสร้างสรรค์ที่เน้นผู้เรียนเป็นศูนย์กลางเพื่อให้ครูสามารถดูแลห้องเรียนที่มีสภาพแวดล้อม ที่หลากหลายได้
รัฐบาลไทย ส่งเสริมการพัฒนาการเรียนรู้เพื่อปวงชน และเตรียมความพร้อมให้ผู้เรียน สามารถใช้ชีวิตในโลกยุคดิจิทัล ภายใต้ความเป็นศูนย์กลางของผู้เรียนรวมทั้งมุ่งเน้นการเข้าถึงการศึกษาออนไลน์อย่างครอบคลุม เสมอภาค โดยไม่มีค่าใช้จ่าย ผ่านแพลตฟอร์ม
ที่เปิดให้เข้าถึงได้โดยทั่วไป
สุดท้ายนี้ ผมขอเน้นย้ําความมุ่งมั่นของประเทศไทยในการทํางานร่วมกับสหประชาชาติและประเทศสมาชิกเพื่อยกระดับคุณภาพการศึกษาผ่านการพลิกโฉมการศึกษา
ขอบคุณครับ
รัฐบาลไทย-ข่าวทำเนียบรัฐบาล-สนองพระดำริสมเด็จพระสังฆราช คณะสงฆ์สาธารณสงเคราะห์ ลงพื้นที่ช่วยเหลือคนเมืองกรุงเก่าผู้ประสบภัยน้ำท่วม พร้อมมอบเครื่องบริโภคบรรเทาความเดือดร้อนประชาชน
วันอังคารที่ 18 ตุลาคม 2565
สนองพระดําริสมเด็จพระสังฆราช คณะสงฆ์สาธารณสงเคราะห์ ลงพื้นที่ช่วยเหลือคนเมืองกรุงเก่าผู้ประสบภัยน้ําท่วม พร้อมมอบเครื่องบริโภคบรรเทาความเดือดร้อนประชาชน
สนองพระดําริสมเด็จพระสังฆราช คณะสงฆ์สาธารณสงเคราะห์ ลงพื้นที่ช่วยเหลือคนเมืองกรุงเก่าผู้ประสบภัยน้ําท่วม พร้อมมอบเครื่องบริโภคบรรเทาความเดือดร้อนประชาชน
เมื่อวันที่ 17 ต.ค. 65 นายนิวัฒน์ รุ่งสาคร ผู้ว่าราชการจังหวัดพระนครศรีอยุธยา เปิดเผยว่า จังหวัดพระนครศรีอยุธยา ได้รับพระเมตตาอย่างสูงยิ่งจาก เจ้าพระคุณสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานพระดําริในการสาธารณสงเคราะห์ของคณะสงฆ์เพื่อช่วยเหลือผู้ได้รับความเดือดร้อนจากสถานการณ์อุทกภัยให้ได้รับการบรรเทาเบาบางลง
นายนิวัฒน์ รุ่งสาคร ผู้ว่าราชการจังหวัดพระนครศรีอยุธยา กล่าวว่า ในวันนี้ เจ้าประคุณสมเด็จพระมหาธีราจารย์ กรรมการมหาเถรสมาคม เจ้าอาวาสวัดพระเชตุพนวิมลมังคลาราม ราชวรมหาวิหาร ประธานคณะกรรมการฝ่ายสาธารณสงเคราะห์ของมหาเถรสมาคม โปรดให้ ท่านเจ้าคุณพระธรรมโพธิมงคล เจ้าคณะภาค 2 เจ้าอาวาสวัดสระเกศ ราชวรมหาวิหาร นําคณะสงฆ์สาธารณสงเคราะห์ มอบกัปปิยภัณฑ์และเครื่องบริโภคแก่คณะสงฆ์และประชาชนผู้ประสบอุทกภัยในพื้นที่จังหวัดพระนครศรีอยุธยา ณ วัดโคกหิรัญ ตําบลบางชะนี อําเภอบางบาล รวมทั้งสิ้นจํานวน 155 ชุด และที่วัดโบสถ์สมพรชัย ตําบลราชคราม อําเภอบางไทร รวมทั้งสิ้นจํานวน 108 ชุด ให้กับพระสงฆ์และประชาชนผู้ประสบอุทกภัย ซึ่งตลอดระยะเวลาที่ผ่านมา จังหวัดพระนครศรีอยุธยา ได้รับเมตตาจากคณะสงฆ์อย่างสูงยิ่งในการสาธารณสงเคราะห์ช่วยดูแลประชาชนผู้ประสบภัยในพื้นที่อย่างต่อเนื่อง ทั้งพระเดชพระคุณท่านเจ้าคุณ พระธรรมรัตนมงคล เจ้าคณะจังหวัดพระนครศรีอยุธยา เจ้าอาวาสวัดพนัญเชิง วรวิหาร ท่านเจ้าคุณพระเทพมงคลโสภณ เจ้าคณะภาค 17 – 18 (ธ) เจ้าอาวาสวัดเสนาสนามราม ราชวรวิหาร ท่านเจ้าคุณพระราชวัชราภรณ์ เจ้าคณะภาค 1-2-3 (ธ) เจ้าอาวาสวัดชูจิตธรรมาราม พระอารามหลวง ท่านเจ้าคุณพระปริยัติสารสุธี เจ้าคณะจังหวัดพระนครศรีอยุธยา (ธ) เจ้าอาวาสวัดนิเวศธรรมประวัติ ราชวรวิหาร และพระสังฆาธิการ พระเถรานุเถระ ทุกรูป นับเป็นมงคลยิ่งกับประชาชนชาวจังหวัดพระนครศรีอยุธยา โดยจังหวัดพระนครศรีอยุธยา ได้ร่วมสนองงานคณะสงฆ์ และประสานงาน อํานวยความสะดวก พร้อมทั้งนํารถผลิตน้ําดื่มมาให้บริการ และสนับสนุนบุคลากรช่วยเหลือดูแลพี่น้องประชาชนผู้ประสบอุทกภัยในพื้นที่มาโดยตลอด
นายนิวัฒน์ รุ่งสาคร ผู้ว่าราชการจังหวัดพระนครศรีอยุธยา กล่าวเพิ่มเติมว่า ในขณะนี้ จังหวัดพระนครศรีอยุธยา มีประชาชนได้รับผลกระทบน้ําล้นตลิ่งไหลเข้าท่วมบ้านเรือน รวม 15 อําเภอ 156 ตําบล 1,019 หมู่บ้าน 73,438 ครัวเรือน และพื้นที่การเกษตรคาดว่าจะได้รับผลกระทบ รวม 13,417.1 ไร่ โดยได้บูรณาการร่วมกับภาคีเครือข่ายเร่งให้ความช่วยเหลือบรรเทาความเดือดร้อนให้กับประชาชนในพื้นที่ในเบื้องต้น และยังคงมีการติดตามเฝ้าระวังสถานการณ์น้ําอย่างต่อเนื่อง แต่อย่างไรก็ตาม ขอแจ้งเตือนพี่น้องประชาชน หน่วยงาน ห้างร้าน ที่อาศัยอยู่ในพื้นที่ริมฝั่งแม่น้ําเจ้าพระยา ขอให้ติดตามข่าวสารจากทางราชการอย่างใกล้ชิด เพื่อเฝ้าระวังระดับน้ําบริเวณเจ้าพระยาเพิ่มสูงขึ้น และเฝ้าระวังสภาพอากาศแปรปรวน ทั้งนี้ หากต้องการความช่วยเหลือ แจ้งเหตุได้ที่ ปภ. สายด่วน 1784 ตลอด 24 ชั่วโมง
รัฐบาลไทย-ข่าวทำเนียบรัฐบาล-รัฐบาลพร้อมส่งเสริมการเข้าถึงกระบวนการยุติธรรมของสตรีมุสลิมในพื้นที่จังหวัดชายแดนใต้ หนุนโมเดลนราธิวาส
วันศุกร์ที่ 2 กันยายน 2565
รัฐบาลพร้อมส่งเสริมการเข้าถึงกระบวนการยุติธรรมของสตรีมุสลิมในพื้นที่จังหวัดชายแดนใต้ หนุนโมเดลนราธิวาส
รัฐบาลพร้อมส่งเสริมการเข้าถึงกระบวนการยุติธรรมของสตรีมุสลิมในพื้นที่จังหวัดชายแดนใต้ หนุนโมเดลนราธิวาส
วันนี้ (2 กันยายน 2565) นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะกรรมการผู้แทนพิเศษของรัฐบาล กล่าวว่าได้ลงพื้นที่ติดตามนโยบายรัฐบาลการเสริมศักยภาพสตรี โดยได้ไปเยี่ยมชมการดําเนินงานไกล่เกลี่ยข้อพิพาทในครอบครัวกับประธานกลุ่มสตรี ณ สํานักงานคณะกรรมการอิสลามประจําจังหวัดนราธิวาส และได้พบปะ นางซารีนา เจ๊ะเลาะ ประธานชมรมมุสลีมะห์นราธิวาส เพื่อรับทราบผลการดําเนินงานของศูนย์บริการให้คําปรึกษาเสริมพลังสตรี ซึ่งในช่วงที่ผ่านมา ชมรมมีการจัดตั้งกลุ่มศูนย์บริการให้คําปรึกษามากว่า 3 ปี โดยเริ่มต้นจากภาคประชาสังคม มีภรรยาของประธานกรรมการอิสลามประจําจังหวัดนราธิวาสและคณะกรรมการฯ เป็นแกนหลักในการบรรเทาและช่วยเหลือสตรีในพื้นที่ที่ได้รับผลกระทบจากปัญหาครอบครัว เพราะปัญหาครอบครัวที่ผู้หญิงต้องเผชิญ การได้รับคําปรึกษาจากผู้หญิงด้วยกัน จะช่วยคลี่คลายปัญหาด้วยความเข้าใจและตรงจุดมากกว่า
ทั้งนี้ปัญหาในครอบครัวส่วนใหญ่ มาจากเรื่องยาเสพติดของสามี นํามาซึ่งการทําร้าย และทุบตีภรรยา ขณะที่ภรรยาจะต้องเป็นผู้นําในการหารายได้หาเลี้ยงครอบครัวด้วย รองลงมาเป็นเรื่อง การแบ่งมรดกระหว่างสามี ภรรยา ซึ่งเมื่อมีปัญหากันในครอบครัว มักจะตกลงกันไม่ได้ ศูนย์ฯ จะช่วยทําหน้าที่ไกล่เกลี่ยในเบื้องต้น และทํางานร่วมกับหน่วยงานรัฐ อาทิ ศูนย์อํานวยการบริหารจังหวัดชายแดนภาคใต้ สํานักงานพัฒนาสังคมและความมั่นคงของมนุษย์จังหวัดนราธิวาส และศูนย์ประสานงานด้านเด็กและสตรีจังหวัดชายแดนภาคใต้ เพื่อให้การช่วยเหลือในด้านที่เกี่ยวข้องอื่น ๆ ต่อไป โดยภาพรวมจังหวัดนราธิวาส มีศูนย์บริการให้คําปรึกษาเสริมพลังสตรีทั้งจังหวัดรวม 18 ศูนย์
นางสาวรัชดา กล่าวว่า รัฐบาลให้ความสําคัญในเรื่องของการเข้าถึงกระบวนการยุติธรรมของสตรีมุสลิม เพราะในพื้นที่ตรงนี้ ใช้กฎหมายอิสลามในเรื่องของครอบครัว เมื่อมีความขัดเเย้งในครอบครัวเกิดขึ้น ผู้หญิงก็ต้องปฏิบัติตามหลักศาสนา ซึ่งมีข้อจํากัดอยู่บางประการที่ทําให้ผู้หญิงที่ถูกสามีตบตี ทํารายร่างกาย หรือว่าละทิ้งการดูเเลด้วยปัญหาติดยาเสพติด ไม่สามารถหลุดออกจากความลําบากจากปัญหาตรงนั้นได้ โดยเเนวทางในการเเก้ไขปัญหาที่ดีที่สุด ก็คือต้องเริ่มจากคนในพื้นที่ช่วยกัน เเละในส่วนของศูนย์บริการให้คําปรึกษาพลังสตรีนี้ ถือว่าเป็นโมเดลที่จะช่วยเหลือผู้ประหญิงให้เข้าถึงกระบวนการยุติธรรมได้เป็นอย่างดี
“จากนี้ ทางศอบต. จะเข้ามาสนับสนุนการทํางานของศูนย์ฯให้เข้มเเข็งมากขึ้น เพราะว่าศูนย์นี้ไม่ใช่ตั้งอยู่ที่คณะกรรมการอิสลามประจําจังหวัดนราธิวาสเท่านั้น เเต่มีกระจายอยู่ใน 18 จุด โดยจะเข้ามาสนับสนุนในเรื่องของงบประมาณ เพื่อให้การทํางานครอบคลุมทั้งพื้นที่จังหวัดนราธิวาส ทั้งนี้ ต้องขอขอบคุณคณะกรรมการกลางอิสลามประจําจังหวัดอย่างมากที่ส่งเสริมบทบาทผู้หญิง และขอบคุณผู้หญิงในชุมชนทุกคนที่เป็นพลังเเล้วก็ลุกขึ้นมาปกป้องสิทธิของของผู้หญิงด้วยกัน และหวังว่าพื้นที่อื่นในจังหวัดชายแดนใต้ จะพิจารณาจัดตั้งศูนย์ให้บริการให้คําปรึกษาเพื่อช่วยเหลือให้ผู้หญิงเข้าถึงกระบวนการยุติธรรม แก้ปัญหาครอบครัว รัฐบาลพร้อมให้การสนับสนุนอยู่แล้ว” นางสาวรัชดาฯ กล่าว
.......................
รัฐบาลไทย-ข่าวทำเนียบรัฐบาล-​รองนายกฯ รักษาราชการแทนนายกฯ พลเอก ประวิตรฯ หารือ รมว.กลาโหม มาเลเซีย พร้อมส่งเสริมความมั่นคงระหว่างกันเพื่อประโยชน์แก่ประชาชนของทั้งสองประเทศ
วันอังคารที่ 30 สิงหาคม 2565
​รองนายกฯ รักษาราชการแทนนายกฯ พลเอก ประวิตรฯ หารือ รมว.กลาโหม มาเลเซีย พร้อมส่งเสริมความมั่นคงระหว่างกันเพื่อประโยชน์แก่ประชาชนของทั้งสองประเทศ
​รองนายกฯ รักษาราชการแทนนายกฯ พลเอก ประวิตรฯ หารือ รมว.กลาโหม มาเลเซีย พร้อมส่งเสริมความมั่นคงระหว่างกันเพื่อประโยชน์แก่ประชาชนของทั้งสองประเทศ
วันนี้ (วันอังคารที่ 30 สิงหาคม 2565) เวลา 15.00 น. ณ ห้องรับรอง 1 ตึกบัญชาการ 1 ทําเนียบรัฐบาล ดาโต๊ะ ซรี ฮิชามมุดดิน บิน ตุน ฮุสเซน (YB Dato’Seri Hishammuddin binTun Hussein) รัฐมนตรีว่าการกระทรวงกลาโหมมาเลเซีย เข้าเยี่ยมคารวะ พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ในโอกาสเยือนประเทศไทยเพื่อเข้าร่วมงานนิทรรศการอุปกรณ์ป้องกันประเทศ (Defense & Security 2022) โดยสรุปสาระสําคัญของการหารือ ดังนี้
รองนายกรัฐมนตรี รักษาราชการแทนนายกรัฐมนตรี กล่าวต้อนรับรัฐมนตรีว่าการกระทรวงกลาโหมมาเลเซีย ในโอกาสเดินทางเยือนประเทศไทย นับเป็นโอกาสอันดีในการพัฒนาความร่วมมือด้านอุตสาหกรรมป้องกันประเทศระหว่างกัน พร้อมยินดีที่มีการแลกเปลี่ยนการเยือนของผู้บังคับบัญชาในทุกระดับ ซึ่งจะส่งผลให้เกิดความร่วมมือที่แน่นแฟ้นและก้าวหน้าในทุกมิติ โดยไทย – มาเลเซียต่างมีความสัมพันธ์อันดีมายาวนาน โดยเฉพาะการจัดทําความตกลงว่าด้วยความร่วมมือชายแดน การแก้ไขปัญหาจังหวัดชายแดนใต้เพื่อพัฒนาความเป็นอยู่ของประชาชน
รัฐมนตรีว่าการกระทรวงกลาโหมฯ เป็นเกียรติที่ได้เข้าเยี่ยมคารวะรองนายกรัฐมนตรีในครั้งนี้ โดยไทยและมาเลเซียต่างเป็นมิตรประเทศที่ดีต่อกันเสมอมา พร้อมขอแสดงความยินดีต่อการจัดงาน Defense & Security 2022 ที่ประสบความสําเร็จเป็นอย่างดี เป็นประโยชน์ต่อทุกฝ่ายในการพัฒนาด้านความมั่นคงของประเทศ อีกทั้งเชื่อมั่นว่า ทั้งสองประเทศจะมีการขยายความร่วมมือในด้านอื่น ๆ เพิ่มเติมในอนาคต โดยมาเลเซียเห็นถึงศักยภาพของไทย เช่น ด้านความเชื่อมโยงระหว่างประชาชน ด้านการพัฒนาเศรษฐกิจในพื้นที่เขต EEC เเละด้านการศึกษา ซึ่งยินดีให้ความร่วมมือและแลกเปลี่ยนประโยชน์ร่วมกันต่อไป
ทั้งสองฝ่ายเห็นพ้องที่จะสานต่อความร่วมมือระหว่างกันผ่านกรอบการประชุมในการแก้ไขปัญหาความมั่นคงชายแดนที่สําคัญทั้ง 3 ระดับ ได้แก่ คณะกรรมการชายแดนทั่วไป (General Border Committee: GBC) คณะกรรมการระดับสูง (High Level Committee: HLC) และคณะกรรมการชายแดนส่วนภูมิภาค (Regional Border Committee: RBC) ซึ่งล่าสุดรองนายกรัฐมนตรีได้หารือร่วมกันจากการประชุม GBC ครั้งที่ 55 เมื่อเดือนพฤษภาคม 2565 ในด้านโครงการส่งเสริมความเชื่อมโยงชายแดน โดยจะพัฒนาเส้นทางคมนาคมให้มีความคืบหน้าอย่างเป็นรูปธรรม รวมทั้งสานต่อโครงการต่าง ๆ อาทิ การก่อสร้างรั้วเดี่ยว การสร้างถนนเชื่อมต่อด่านศุลกากร และการสร้างสะพานข้ามแม่น้ําโก-ลก แห่งใหม่ เพื่อให้ประชาชนสามารถเดินทางไปมาหาสู่กันได้มากขึ้น
นอกจากนี้ สองฝ่ายยินดีที่จะร่วมมือกันเพื่อการพูดคุยเพื่อสันติสุขในจังหวัดชายแดนใต้ด้วยสันติวิธีเพื่อให้เกิดความสงบสุขตามแนวชายแดนและความมั่นคงของประชาชนทั้งสองประเทศ
รัฐบาลไทย-ข่าวทำเนียบรัฐบาล-"พล.อ.ประวิตร" ลงพื้นที่ติดตามปัญหาแรงงาน กำชับเร่งสร้างอาชีพให้ชุมชน  พร้อมดันแรงงานไทยสนใจทำงานซาอุฯ เร่งพัฒนาทักษะและภาษา เตรียมพร้อมก่อนเดินทาง
วันเสาร์ที่ 22 ตุลาคม 2565
"พล.อ.ประวิตร" ลงพื้นที่ติดตามปัญหาแรงงาน กําชับเร่งสร้างอาชีพให้ชุมชน  พร้อมดันแรงงานไทยสนใจทํางานซาอุฯ เร่งพัฒนาทักษะและภาษา เตรียมพร้อมก่อนเดินทาง
"พล.อ.ประวิตร" ลงพื้นที่ติดตามปัญหาแรงงาน กําชับเร่งสร้างอาชีพให้ชุมชน  พร้อมดันแรงงานไทยสนใจทํางานซาอุฯ เร่งพัฒนาทักษะและภาษา เตรียมพร้อมก่อนเดินทาง
วันนี้ 22 ตุลาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า วันนี้ พล.อ.ประวิตร วงษ์สุวรรณ รองนายกรัฐมนตรี ลงพื้นที่ตรวจและติดตามการปฏิบัติราชการในพื้นที่จังหวัดชายแดนภาคใต้ 2 จังหวัดคือ ยะลา และปัตตานี เพื่อขับเคลื่อนการแก้ไขปัญหาและบูรณาการการพัฒนาในพื้นที่จังหวัดชายแดนภาคใต้ให้เป็นรูปธรรม
น.ส. ทิพานัน กล่าว รองนายกรัฐมนตรีและคณะได้ตรวจและติดตามการแก้ปัญหาแรงงานในจังหวัดชายแดนภาคใต้ เยี่ยมชมนิทรรศการการช่วยเหลือแรงงานไทย จากสถานการณ์ COVID-19 เพื่อเตรียมการจัดแรงานไทยจากจังหวัดชายแดนภาคใต้ไปทํางานประเทศชาอุดีอาระเบีย ในงาน “มหกรรมแรงงานไทยจากจังหวัดชายแดนภาคใต้สู่ตลาดแรงงานที่มีทักษะโลกมุสลิม” ในงานได้นําเสนอผลงานการแก้ไขปัญหาแรงงานและการว่างงานในพื้นที่จังหวัดชายแดนภาคใต้
น.ส. ทิพานัน กล่าวว่า สําหรับการดําเนินการและความก้าวหน้าของสถานการณ์แรงงานในพื้นที่จังหวัดชายแดนภาคใต้ที่ปัจจุบันมีประชากรอายุ 15 ปีขึ้นไปจํานวนกว่า 2,770,167 คน เป็นผู้อยู่ในกําลังแรงงาน 1,868,606 คน ร้อยละ 67.45 จําแนกเป็นผู้มีงานทํา 1,818,111 คน ร้อยละ 97.32 ผู้ว่างงาน 50,123 คน ร้อยละ 2.68 และกําลังแรงงานที่รอฤดูกาล จํานวน 372 คน ร้อยละ 0.02 ศอ.บต.ได้ร่วมกับกระทรวงแรงงานช่วยเหลือด้านอาชีพไปแล้วกว่า 14,626 คน ในการจัดส่งแรงงานไปทํางานในโรงงานอุตสาหกรรมนอกพื้นที่จํานวน 3,448 คน และสร้างอาชีพทางเลือกให้เข้าร่วมกลุ่มเกษตรกร รวมทั้งวิสาหกิจชุมชน อีกทั้งยังได้ฝึกอบรมทักษะและแนะแนวอาชีพจนสามารถเข้าสู่ตลาดแรงงานได้กว่า 3,226คน ซึ่งกระทรวงแรงงานได้จัดระบบการอํานวยความสะดวกการทํางานในมาเลเซีย พร้อมทั้งให้ความรู้เกี่ยวกับสิทธิประโยชน์ และการปฏิบัติตนตามกฎหมายเกี่ยวกับแรงงาน
"ในงาน พล.อ.ประวิตร ได้พบปะแรงงานผู้ประสงค์ที่จะไปทํางานที่ประเทศซาอุดีอาระเบีย และให้ความมั่นใจว่ารัฐบาล จะดูแลและพร้อมสนับสนุนการจัดหาแรงงานไปทํางานอย่างดีที่สุด โดยครั้งนี้มีผู้ที่แจ้งความประสงค์ไว้จํานวน 655 คน ซึ่งหลังจากนี้กระทรวงแรงงานจะมีการจัดฝึกอบรมทักษะฝีมือ และสถาบันภาษานานาชาติจังหวัดชายแดนภาคใต้ สนับสนุนการสอนภาษาอาหรับ และภาษาอังกฤษ เพื่อเตรียมความพร้อมก่อนส่งแรงงานไปทํางานที่ประเทศซาอุดิอาระเบีย" น.ส.ทิพานัน กล่าว
รัฐบาลไทย-ข่าวทำเนียบรัฐบาล-คณะรัฐมนตรีอนุมัติขยายเวลายกเว้นภาษีเงินได้บุคคลธรรมดาสำหรับวิสาหกิจชุมชนออกไปอีก 3 ปี ถึง 31 ธันวาคม 2568
วันพุธที่ 26 ตุลาคม 2565
คณะรัฐมนตรีอนุมัติขยายเวลายกเว้นภาษีเงินได้บุคคลธรรมดาสําหรับวิสาหกิจชุมชนออกไปอีก 3 ปี ถึง 31 ธันวาคม 2568
ครม.อนุมัติให้ขยายเวลายกเว้นภาษีเงินได้บุคคลธรรมดา สําหรับวิสาหกิจชุมชนเฉพาะที่เป็นห้างหุ้นส่วนสามัญ หรือคณะบุคคลที่ไม่ใช่นิติบุคคล ซึ่งมีเงินได้ไม่เกินปีละ 1.8 ลบ. จากเดิมที่จะสิ้นสุดในวันที่ 31 ธ.ค.2565 ให้ขยายเวลาออกไปอีก 3 ปี ถึงวันที่ 31 ธ.ค.2568
นายวินิจ วิเศษสุวรรณภูมิ รองอธิบดีกรมสรรพากร ในฐานะโฆษกกรมสรรพากร เปิดเผยว่า “กระทรวงการคลังโดยกรมสรรพากร ตระหนักถึงความสําคัญของการส่งเสริมและสนับสนุนกิจการวิสาหกิจชุมชน จึงได้เสนอคณะรัฐมนตรีอนุมัติ หลักการร่างกฎกระทรวง ออกตามความในประมวลรัษฎากร ว่าด้วยการยกเว้นรัษฎากร ฉบับที่ .. (พ.ศ. ....) (ขยายระยะเวลาการยกเว้นภาษีเงินได้บุคคลธรรมดาสําหรับวิสาหกิจชุมชน) เฉพาะที่เป็นห้างหุ้นส่วนสามัญหรือคณะบุคคลที่มิใช่นิติบุคคลซึ่งต้องจดทะเบียนและได้รับใบสําคัญแสดงการจดทะเบียนจากกรมส่งเสริมการเกษตร และมีเงินได้ไม่เกิน 1.8 ล้านบาทต่อปี โดยให้ขยายระยะเวลาการยกเว้นภาษีเงินได้ดังกล่าวออกไปอีก 3 ปี สําหรับเงินได้พึงประเมินที่ได้รับตั้งแต่วันที่ 1 มกราคม 2566 ถึงวันที่ 31 ธันวาคม 2568”
โฆษกกรมสรรพากร กล่าวเพิ่มเติมว่า “วิสาหกิจชุมชนนั้น ก่อให้เกิดการสร้างรายได้และการจ้างงานในชุมชน ซึ่งเป็นฐานรากสําคัญในการพัฒนาเศรษฐกิจของประเทศ การขยายระยะเวลาการยกเว้นภาษีเงินได้สําหรับวิสาหกิจชุมชนออกไปอีกระยะหนึ่ง นอกจากจะช่วยบรรเทาภาระภาษีให้แก่วิสาหกิจชุมชนแล้วยังเสริมสร้างเศรษฐกิจฐานรากของประเทศให้มีความเข้มแข็งและสามารถพัฒนาศักยภาพของชุมชนให้เติบโตได้อย่างต่อเนื่องและยั่งยืนอีกด้วย”
รัฐบาลไทย-ข่าวทำเนียบรัฐบาล-เกษตรกร ร้อง ชัยวุฒิ ซื้อรถไถ ไม่ได้ของ วอน ปิดเพจ ด่วน
วันพุธที่ 21 กันยายน 2565
เกษตรกร ร้อง ชัยวุฒิ ซื้อรถไถ ไม่ได้ของ วอน ปิดเพจ ด่วน
เกษตรกร ร้อง ชัยวุฒิ ซื้อรถไถ ไม่ได้ของ วอน ปิดเพจ ด่วน
เกษตรกรยื่นหลักฐานร้องดีอีช่วยปิดเพจหลังซื้อรถไถไม่ได้ของเสียหายร่วม3ล้านบาท
วันนี้(19กันยายน2565 )กลุ่มเกษตรกรผู้เสียหายจากการสั่งซื้อรถไถผ่านเพจเจริญเเท็คเตอร์ หรือหจก.เเท็คเตอร์จักรกล ขายรถไถออนไลน์รวมตัวกันประมาณ20คนเดินทางมาจากหลายจังหวัดเช่นสกลนครมหาสารคามเพื่อนําหลักฐานมาร้องเรียนต่อนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคมโดยการประสานของนายพรชัยวิมลศุภวงศ์ทนายอาสา หลังจากที่เกษตรกรได้มีการโอนเงินสั่งซื้อรถไถจากเพจเจริญเเท็คเตอร์ออนไลน์เเล้วไม่ได้ของ รวมมูลค่ากว่า3ล้านบาทโดยนายชัยวุฒิระบุว่าจะรีบดําเนินการปิดเว็ปดังกล่าวให้เร็วที่สุดหลังจากพบว่าหลอกลวงประชาชนเป็นจํานวนมากพร้อมเตือนเกษตรกรรายอื่นไม่ให้ตกเป็นเหยื่อ
ด้านนางสาวธัญดาอรกิจภัทรวรภากุลผู้เสียหาย เปิดเผยว่าโอนเงินไปซื้อรถไถเป็นจํานวน445,000บาทจนถึงวันนี้เกือบปีก็ยังไม่ได้ของเช่นเดียวกันกับนายจําลองสุพลังผู้เสียหายระบุว่าคนขายอ้างว่าตนเองเป็นตํารวจก็เลยเชื่อไม่คิดว่าจะถูกโกงเลยโอนเงินไปให้90,000บาทสุดท้ายก็ไม่ได้ของเเละจนถึงตอนนี้ จึงได้มายื่นหนังสือร้องเรียนเพื่อหวังให้กระทรวงดิจิทัลเพื่อเศรษฐกิจเเละสังคมช่วยเหลือด้วยการปิดเพจเเละดําเนินคดีรวมถึงให้ความเป็นธรรมกับผู้เสียหายด้วย
**************
รัฐบาลไทย-ข่าวทำเนียบรัฐบาล-ธอส. ประกาศขึ้นดอกเบี้ยเงินฝากสูงสุด 0.325% ต่อปี
วันอังคารที่ 4 ตุลาคม 2565
ธอส. ประกาศขึ้นดอกเบี้ยเงินฝากสูงสุด 0.325% ต่อปี
ธอส. ประกาศปรับขึ้นอัตราดอกเบี้ยเงินฝากทั้งประเภทเงินฝากประจํา และเงินฝากออมทรัพย์ และคงอัตราดอกเบี้ยเงินกู้ไว้ในระดับเดิมอย่างน้อยถึงสิ้นปี 2565 เพื่อให้สอดคล้องกับการปรับขึ้นอัตราดอกเบี้ยนโยบายของ กนง. มีผลตั้งแต่วันอังคารที่ 4 ตุลาคม 2565
ธนาคารอาคารสงเคราะห์ ประกาศปรับขึ้นอัตราดอกเบี้ยเงินฝากทั้งประเภทเงินฝากประจํา และเงินฝากออมทรัพย์ และคงอัตราดอกเบี้ยเงินกู้ไว้ในระดับเดิมอย่างน้อยถึงสิ้นปี 2565 เพื่อให้สอดคล้องกับการปรับขึ้นอัตราดอกเบี้ยนโยบายของคณะกรรมการนโยบายการเงิน(กนง.) และสนับสนุนการออมของประชาชนให้ได้รับผลตอบแทนเพิ่มขึ้น โดยมีผลตั้งแต่วันอังคารที่ 4 ตุลาคม 2565
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ตามที่คณะกรรมการนโยบายการเงิน (กนง.) มีมติให้ปรับขึ้นอัตราดอกเบี้ยนโยบาย 0.25% ต่อปี หรือจาก 0.75% ต่อปี เป็น 1.00% ต่อปี เนื่องจากเศรษฐกิจไทยยังมีแนวโน้มฟื้นตัวต่อเนื่อง แต่มีความเสี่ยงจากเงินเฟ้อเพิ่มขึ้น จึงเห็นควรให้ปรับขึ้นอัตราดอกเบี้ยนโยบายอย่างค่อยเป็นค่อยไปเข้าสู่ระดับที่เหมาะสมกับการขยายตัวของเศรษฐกิจอย่างมีเสถียรภาพในระยะยาวนั้น คณะกรรมการบริหารสินทรัพย์ หนี้สิน และการเงิน (ALCO) ของ ธอส. จึงมีมติให้ปรับขึ้นอัตราดอกเบี้ยเงินฝาก เพื่อสนับสนุนการออมของประชาชนให้ได้รับผลตอบแทนเพิ่มขึ้น และคงอัตราดอกเบี้ยเงินกู้ทุกประเภท ไว้ในระดับเดิมต่อไปอย่างน้อยถึงสิ้นปี 2565 โดยให้มีผลตั้งแต่วันอังคารที่ 4 ตุลาคม 2565 ดังนี้
เงินฝากประจําทุกประเภท ปรับเพิ่มขึ้น 0.1 - 0.325% ต่อปี
เงินฝากออมทรัพย์ ปรับเพิ่มขึ้น 0.1 - 0.2% ต่อปี
ส่วนอัตราดอกเบี้ยเงินกู้ทุกประเภทยังคงไว้ในระดับเดิมต่อไปไว้ให้นานที่สุด เพื่อแบ่งเบาภาระให้กับลูกค้าของธนาคารโดยเฉพาะกลุ่มผู้มีรายได้น้อยถึงปานกลางได้มีเวลาปรับตัวกับภาวะดอกเบี้ยที่มีแนวโน้มปรับสูงขึ้น ในอนาคต สอบถามรายละเอียดเพิ่มเติมได้ที่ ธอส. ทุกสาขาทั่วประเทศ หรือที่ G H Bank Call Center โทร.0-2645-9000 หรือ www.ghbank.co.th และ Facebook fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-ปลัด สธ. ติดตามการพัฒนาบริการ รพ.บุรีรัมย์ เพิ่มความสะดวก ลดความแออัด
วันจันทร์ที่ 5 กันยายน 2565
ปลัด สธ. ติดตามการพัฒนาบริการ รพ.บุรีรัมย์ เพิ่มความสะดวก ลดความแออัด
ปลัดกระทรวงสาธารณสุข ติดตามความก้าวหน้าการพัฒนาบริการของโรงพยาบาลบุรีรัมย์ เปิดคลินิกเวชศาสตร์การกีฬา เตรียมพร้อมสู่การเป็นเมืองกีฬา และใช้เทคโนโลยีเพิ่มประสิทธิภาพการบริการแบบครบวงจร
ปลัดกระทรวงสาธารณสุข ติดตามความก้าวหน้าการพัฒนาบริการของโรงพยาบาลบุรีรัมย์ เปิดคลินิกเวชศาสตร์การกีฬา เตรียมพร้อมสู่การเป็นเมืองกีฬา และใช้เทคโนโลยีเพิ่มประสิทธิภาพการบริการแบบครบวงจร เชื่อมข้อมูลคลินิกหมอครอบครัว ศูนย์แพทย์ชุมชน สาขา 1 (ริมละลม) กับรพ.บุรีรัมย์ ช่วยลดขั้นตอนการทํางาน ลดความแออัด และลดค่าใช้จ่ายเดินทาง
วันนี้ (5 กันยายน 2565) ที่โรงพยาบาลบุรีรัมย์ อําเภอเมือง จังหวัดบุรีรัมย์ นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย นายแพทย์ธงชัย กีรติหัตถยากร รองปลัดกระทรวงสาธารณสุข และคณะ ตรวจเยี่ยมคลินิกเวชศาสตร์การกีฬา (Sports Medicine Clinic) และคลินิกหมอครอบครัว ศูนย์แพทย์ชุมชนโรงพยาบาลบุรีรัมย์สาขา 1 (ริมละลม) บุรีรัมย์ และกล่าวว่า โรงพยาบาลบุรีรัมย์ตั้งเป้าเป็นโรงพยาบาลศูนย์ชั้นเลิศด้านบริการทางการแพทย์และเวชศาสตร์การกีฬาในระดับประเทศ เพื่อเตรียมความพร้อมสู่การเป็นเมืองกีฬา (Sport City)โดยจัดตั้งคลินิกเวชศาสตร์การกีฬา (Sports Medicine Clinic) ให้บริการดูแล รักษา ฟื้นฟู ผู้บาดเจ็บจากการเล่นกีฬาโดยแพทย์และเจ้าหน้าที่เฉพาะทาง เช่น นักกายภาพบําบัด โภชนากร เป็นต้น และมีอุปกรณ์เทคโนโลยีที่ทันสมัย อาทิ ห้องเอกซเรย์ ห้องตรวจความหนาแน่นมวลกระดูก ห้องห้องทดสอบสมรรถภาพทางกาย/ห้องหัตถการให้บริการตั้งแต่ปี 2559 จนถึงปัจจุบัน มีผู้เข้ารับบริการเฉลี่ย 70-100 คนต่อวัน นอกจากนี้ ยังเปิดเป็นศูนย์สุขภาพดีวัยทํางาน (Wellness center) ดูแลสุขภาพคนทํางานควบคู่กันอีกด้วย
สําหรับคลินิกหมอครอบครัว ศูนย์แพทย์ชุมชน สาขา 1 (ริมละลม) โรงพยาบาลบุรีรัมย์ ได้นําระบบเทคโนโลยีมาช่วยในการให้บริการผู้ป่วยนอกแบบครบวงจร ตั้งแต่ การลงทะเบียน ตรวจคัดกรอง พบแพทย์เอกซเรย์ ตรวจเลือด จ่ายยา และชําระค่าบริการ พร้อมห้องอุบัติเหตุฉุกเฉิน คลินิกกายภาพบําบัด และคลินิกทันตกรรมเป็นต้น ให้การดูแลรักษาโดยแพทย์เวชศาสตร์ครอบครัว มีการเชื่อมระบบฐานข้อมูลทุกจุดบริการ และเชื่อมข้อมูลกับโรงพยาบาลบุรีรัมย์ ช่วยอํานวยความสะดวกผู้รับบริการ ลดขั้นตอนภาระงาน ลดความแออัดในการเข้าไปใช้บริการในโรงพยาบาลใหญ่ และลดค่าใช้จ่ายในการเดินทาง
*********************************5 กันยายน 2565
รัฐบาลไทย-ข่าวทำเนียบรัฐบาล-วธ. จัดพิธีสวดพระพุทธมนต์ถวายพระราชกุศลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และทอดผ้าป่าสมทบทุนโครงการทุนเล่าเรียนหลวงสำหรับพระสงฆ์ไทย
วันจันทร์ที่ 31 ตุลาคม 2565
วธ. จัดพิธีสวดพระพุทธมนต์ถวายพระราชกุศลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และทอดผ้าป่าสมทบทุนโครงการทุนเล่าเรียนหลวงสําหรับพระสงฆ์ไทย
วธ. จัดพิธีสวดพระพุทธมนต์ถวายพระราชกุศลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และทอดผ้าป่าสมทบทุนโครงการทุนเล่าเรียนหลวงสําหรับพระสงฆ์ไทย
วธ. จัดพิธีสวดพระพุทธมนต์ถวายพระราชกุศลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และทอดผ้าป่าสมทบทุนโครงการทุนเล่าเรียนหลวงสําหรับพระสงฆ์ไทย
วันจันทร์ที่ 31 ตุลาคม 2565 เวลา 14.00 น. นายอิทธิพล คุณปลื้ม รัฐมนตรีว่าการกระทรวงวัฒนธรรมเป็นประธานในพิธีสวดพระพุทธมนต์และทอดผ้าป่าสมทบทุนโครงการทุนเล่าเรียนหลวงสําหรับพระสงฆ์ไทย ถวายพระราชกุศลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต 13 ตุลาคม 2565 พร้อมด้วยนางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม ข้าราชการ เจ้าหน้าที่กระทรวงวัฒนธรรม และประชาชนเข้าร่วมงาน ณ วัดพระเชตุพนวิมลมังคลาราม เขตพระนคร กรุงเทพมหานคร
นายอิทธิพล คุณปลื้ม กล่าวว่า พระบาทสมเด็จพระเจ้าอยู่หัวทรงพระกรุณาโปรดเกล้าโปรดกระหม่อม พระราชทานผ้าไตร เพื่อนําไปประกอบพิธีทอดผ้าป่าสมทบทุนโครงการทุนเล่าเรียนหลวงสําหรับพระสงฆ์ไทย โดยกระทรวงวัฒนธรรมร่วมกับวัดพระเชตุพนวิมลมังคลารามจัดพิธีสวดพระพุทธมนต์และทอดผ้าป่าสมทบทุนโครงการทุนเล่าเรียนหลวงสําหรับพระสงฆ์ไทย เพื่อเป็นการถวายพระราชกุศลอุทิศถวายเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ผู้พระราชทานก่อตั้งโครงการทุนเล่าเรียนหลวงสําหรับพระสงฆ์ไทย เพื่อนํารายได้สมทบทุนสนับสนุนการดําเนินงานโครงการทุนเล่าเรียนหลวงสําหรับพระสงฆ์ไทย ตามที่มหาเถรสมาคมมีมติเมื่อวันที่ 30 กรกฎาคม 2562 อันเป็นการสืบสานพระราชปณิธานในการส่งเสริมการศึกษาพระปริยัติธรรมของพระสงฆ์ไทย และแสดงออกถึงความจงรักภักดีและน้อมสํานึกในพระมหากรุณาธิคุณอย่างหาที่สุดมิได้ที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงปฏิบัติพระราชกรณียกิจนานัปการในการบําบัดทุกข์ บํารุงสุข เพื่อให้ประชาชนของพระองค์มีความอยู่ดีกินดี มีคุณภาพชีวิตที่ดีขึ้น อีกทั้งยังเป็นการส่งเสริมให้ศาสนิกชนทุกคนได้ร่วมรําลึกถึงพระบรมราโชวาท น้อมนํามาปรับใช้ในการดําเนินชีวิตประจําวัน มีจิตอาสา เสียสละ มุ่งสู่ประโยชน์ส่วนรวม ช่วยเหลือกันและกัน อยู่ร่วมกันอย่างสามัคคี
รัฐบาลไทย-ข่าวทำเนียบรัฐบาล-ชวนลูกหนี้ กยศ. ร่วมงานมหกรรมร่วมใจแก้หนี้ 4-6 พ.ย.65
วันพฤหัสบดีที่ 3 พฤศจิกายน 2565
ชวนลูกหนี้ กยศ. ร่วมงานมหกรรมร่วมใจแก้หนี้ 4-6 พ.ย.65
วันพฤหัสบดีที่ 3 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลช่วยบรรเทาภาระหนี้สินภาคประชาชนอย่างต่อเนื่อง
โดยเชิญชวนผู้กู้ยืมกองทุนเงินให้กู้ยืมเพื่อการศึกษา หรือ กยศ. เข้าร่วมงานมหกรรมร่วมใจแก้หนี้
มีหนี้ต้องแก้ไข เริ่มต้นใหม่อย่างยั่งยืน ซึ่งจัดโดยกระทรวงการคลัง ธนาคารแห่งประเทศไทย
และสถาบันการเงินของรัฐทุกแห่งเพื่อช่วยเหลือลูกหนี้กลุ่มเปราะบางที่ได้รับผลกระทบทางเศรษฐกิจจากสถานการณ์ระบาดของโรคโควิด-19
และยังไม่ฟื้นตัวเต็มที่ และอาจได้รับผลกระทบเพิ่มเติมจากสถานการณ์ค่าครองชีพสูง ลูกหนี้ กยศ.
ที่ต้องการขอรับคําปรึกษาและวางแผนแก้ปัญหาหนี้สินอย่างถูกต้องร่วมงานได้ในวันที่ 4 – 6 พ.ย.2565 เวลา
10.00 – 18.00 น. ที่บูธ กยศ. อิมแพ็ค ฮอล์ 5 เมืองทองธานี สอบถามข้อมูลเพิ่มเติมได้ที่
ธนาคารแห่งประเทศไทย โทร.1213
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัด มท. นำข้าราชการร่วมทำกิจกรรมจิตอาสาบรรจุกระสอบทรายป้องกันน้ำท่วม เนื่องในวันคล้ายวันสวรรคต รัชกาลที่ 9 13 ตุลาคม 2565
วันพุธที่ 12 ตุลาคม 2565
รองปลัด มท. นําข้าราชการร่วมทํากิจกรรมจิตอาสาบรรจุกระสอบทรายป้องกันน้ําท่วม เนื่องในวันคล้ายวันสวรรคต รัชกาลที่ 9 13 ตุลาคม 2565
รองปลัด มท. นําข้าราชการร่วมทํากิจกรรมจิตอาสาบําเพ็ญสาธารณประโยชน์บรรจุกระสอบทรายป้องกันน้ําท่วม เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2565
วันนี้ (12 ต.ค. 65) เวลา 13.40 น. ที่สวนป่าเฉลิมพระเกียรติ ใต้สะพานสาทร (สะพานตากสิน) เขตคลองสาน กรุงเทพฯ นายสุทธิพงษ์ จุลเจริญ ปลัดกระทรวงมหาดไทย มอบหมายให้ นายพรพจน์ เพ็ญพาส รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน เป็นประธานกิจกรรมจิตอาสาบําเพ็ญสาธารณประโยชน์ เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2565 โดยมี นายกฤษณะ พินิจ ผู้อํานวยการสํานักพัฒนาและส่งเสริมการบริหารราชการจังหวัด นายชัยรัตน์ แก้วเพียงเพ็ญ หัวหน้าสํานักงานคณะกรรมการมาตรฐานการบริหารงานบุคคลส่วนท้องถิ่น ผู้เชี่ยวชาญ ผู้อํานวยการกลุ่มงาน ข้าราชการ เจ้าหน้าที่สํานักงานปลัดกระทรวงมหาดไทย และกรุงเทพมหานคร จํานวนกว่า 100 คน ร่วมกิจกรรม
โอกาสนี้ นายพรพจน์ เพ็ญพาส รองปลัดกระทรวงมหาดไทย นําจิตอาสาพระราชทานร่วมบรรจุกระสอบทราย จํานวนกว่า 500 ถุง ส่งมอบให้กับกรุงเทพมหานครเพื่อใช้ประโยชน์ในการป้องกันน้ําท่วมเขตพื้นที่กรุงเทพมหานคร
นายพรพจน์ เพ็ญพาส รองปลัดกระทรวงมหาดไทย กล่าวว่า กิจกรรมจิตอาสาบําเพ็ญสาธารณประโยชน์ในการบรรจุกระสอบทรายป้องกันน้ําท่วมเขตพื้นที่กรุงเทพมหานครในครั้งนี้ เป็นการแสดงออกถึงความจงรักภักดีและน้อมสํานึกในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ได้พระราชทานหลักการสําคัญในการทํางานและใช้ชีวิตร่วมกัน นั่นคือ “รู้ รัก สามัคคี” ซึ่งในขณะนี้ พื้นที่กรุงเทพมหานคร กําลังเผชิญสถานการณ์น้ําท่วมจากภาวะน้ําทะเลหนุน และฝนตกหนักในพื้นที่ ส่งผลกระทบต่อพี่น้องประชาชนที่อาศัยบริเวณริมแม่น้ําเจ้าพระยา ซึ่งกิจกรรมในครั้งนี้มีส่วนช่วยในการบรรเทาและลดผลกระทบให้กับประชาชน ซึ่งถือเป็นกิจกรรมตามแนวพระราชดําริของพระบาทสมเด็จพระเจ้าอยู่หัวที่ได้พระราชทานโครงการจิตอาสาพระราชทาน “เราทําความ ดี ด้วยหัวใจ” ด้วยทรงมุ่งหวังให้พสกนิกรทุกหมู่เหล่ามีความสมัครสมาน สามัคคี ร่วมมือร่วมใจประกอบกิจกรรมสาธารณะเพื่อประโยชน์สุขของชุมชนส่วนรวมโดยไม่หวังสิ่งตอบแทนเพื่อให้เกิดความรักความผูกพันใน 4 สถาบันหลักของชาติ คือ สถาบันชาติ สถาบันศาสนา สถาบันพระมหากษัตริย์ และประชาชน
“เนื่องในโอกาสวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2565 ขอเชิญชวนคนไทยทุกหมู่เหล่า ร่วมกันน้อมนําพระบรมราโชวาทและโครงการอันเนื่องมาจากพระราชดําริด้านต่าง ๆ โดยเฉพาะอย่างยิ่งหลักปรัชญาของเศรษฐกิจพอเพียง มาประยุกต์ใช้ในการดํารงชีวิตประจําวัน เพื่อให้เกิดการพัฒนาคุณภาพชีวิตอย่างรอบด้าน และเพื่อเป็นการร้อยรวมพลังแห่งความดีอันเป็นกุศลอันยิ่งใหญ่ จึงขอเชิญชวนทุกท่านได้ร่วมกันทําความดีในรูปแบบและวิธีการที่เหมาะสม เพื่อเป็นการปฏิบัติบูชาถวายเป็นพระราชกุศลแด่พระผู้เป็นที่รักของพวกเราคนไทยทุกคน” นายพรพจน์ฯ กล่าวเพิ่มเติม
รัฐบาลไทย-ข่าวทำเนียบรัฐบาล-ครม.เห็นชอบ แนวทางเสริมสร้างการอยู่ร่วมกันบนความหลากหลายทางสังคม เพื่อสร้างสังคมที่สงบสุข ประชาชนอยู่ร่วมกันโดยเคารพความแตกต่างหลากหลายและสิทธิพื้นฐานของมนุษย์
วันอังคารที่ 27 กันยายน 2565
ครม.เห็นชอบ แนวทางเสริมสร้างการอยู่ร่วมกันบนความหลากหลายทางสังคม เพื่อสร้างสังคมที่สงบสุข ประชาชนอยู่ร่วมกันโดยเคารพความแตกต่างหลากหลายและสิทธิพื้นฐานของมนุษย์
ครม.เห็นชอบ แนวทางเสริมสร้างการอยู่ร่วมกันบนความหลากหลายทางสังคม เพื่อสร้างสังคมที่สงบสุข ประชาชนอยู่ร่วมกันโดยเคารพความแตกต่างหลากหลายและสิทธิพื้นฐานของมนุษย์
วันที่ 27 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ที่ประชุม ครม. ได้พิจารณาให้ความเห็นชอบแนวทางเสริมสร้างการอยู่ร่วมกันบนความหลากหลายทางสังคม ตามที่สภาความมั่นคงแห่งชาติ (สมช.) เสนอ เพื่อเป็นกรอบการดําเนินงานในการสร้างสังคมที่สงบสุข ประชาชนอยู่ร่วมกันโดยเคารพความแตกต่างหลากหลาย และสิทธิพื้นฐานของมนุษย์ ยึดถือหลักความอดทนอดกลั้น ยึดมั่น ในแนวทางสายกลาง และปราศจากความรุนแรงทุกรูปแบบ รวมถึงร่วมกันแก้ไขปัญหาอย่างสร้างสรรค์และจัดการความขัดแย้งโดยสันติวิธี ซึ่งเป็นพื้นฐานสําคัญที่จะทําให้ชุมชนมีความปลอดภัยและมีความมั่นคง ที่สอดคล้องกับยุทธศาสตร์การต่อต้านการก่อการร้ายระดับโลกของสหประชาชาติ แผนปฏิบัติการเพื่อป้องกันและรับมือกับอุบัติการณ์ของการบ่มเพาะแนวคิดหัวรุนแรงและแนวคิดสุดโต่งที่นิยมความรุนแรงแห่งภูมิภาคอาเซียน และนโยบายและแผนระดับชาติว่าด้วยความมั่นคงแห่งชาติปี 2562 – 2565 ของแผนแม่บทภายใต้ยุทธศาสตร์ชาติปี 2561 – 2580 ในประเด็นด้านเสริมสร้างความมั่นคง
น.ส.ทิพานัน กล่าวว่า แนวทางเสริมสร้างการอยู่ร่วมกันบนความหลากหลายทางสังคมมีแนวทางการดําเนินการที่บูรณาการครบทุกมิติ ประกอบด้วย 3 มาตรการหลัก คือ
1. การป้องกัน (Prevention) มุ่งเฝ้าระวังความขัดแย้งและการกลั่นแกล้งกันทางออนไลน์ สร้างภูมิคุ้มกันภัยทางไซเบอร์และการใช้อินเทอร์เน็ตอย่างปลอดภัย ส่งเสริมการใช้สื่ออย่างเหมาะสมและรู้เท่าทัน เช่น มีระบบป้องกันการรังแกกันในโรงเรียน Application Buddy ให้เด็กสามารถเรียนรู้เรื่องอารมณ์ตนเอง การจัดการอารมณ์ตนเอง การจัดการสถานการณ์ต่าง ๆ ที่เกี่ยวข้องกับการกลั่นแกล้งรังแกกัน
2. การยับยั้ง (Deterring/Restraint) มุ่งลดปัจจัยและขจัดเงื่อนไขที่จะนําไปสู่การมีแนวคิดที่นิยมความรุนแรง ส่งเสริมการใช้การสื่อสารเชิงยุทธศาสตร์ และ
3. การฟื้นฟูเยียวยา (Rehabilitation) ที่จะเป็นกระบวนการนําผู้ที่มีแนวคิดที่นิยมความรุนแรงหรือสุดโต่งกลับสู่ทางสายกลางและสามารถอยู่ในสังคมได้อย่างสงบสุข โดยสร้างมาตรฐานในการดูแลกลุ่มเสี่ยง
“กลไกการขับเคลื่อนจะเน้นการมีส่วนร่วมของผู้มีส่วนได้เสียทุกภาคส่วนในสังคม เป้าหมายเพื่อให้มีการบูรณาการการทํางานของทุกภาคส่วนทั้งภาครัฐ ภาควิชาการ และภาคประชาชน ดังนั้นจึงมีคณะทํางานร่วม 3 ฝ่าย ประกอบด้วยสภาความมั่นคงแห่งชาติที่จะขับเคลื่อนระดับนโยบาย หน่วยงานภาครัฐและรัฐวิสาหกิจรับผิดชอบในระดับปฏิบัติ สําหรับการขับเคลื่อนและติดตามการดําเนินการนั้น ภาควิชาการ ภาคประชาสังคม องค์กรศาสนา องค์กรพัฒนาเอกชน และองค์การระหว่างประเทศ จะเป็นหุ้นส่วนความร่วมมือกันดําเนินงานอย่างจริงจัง เพื่อให้สังคมไทยมีความเข้มแข็งเป็นน้ําหนึ่งใจเดียวกันเป็นการสร้างสังคมไทยให้เข้มแข็งเพื่อให้ประเทศชาติมีความมั่นคงต่อไป” น.ส.ทิพานัน กล่าว
รัฐบาลไทย-ข่าวทำเนียบรัฐบาล-“ชัยวุฒิ” ฝาก กลต. หรือ ใครที่พบ การหลอกลวงลงทุน ผิด กม. เร่งส่งหลักฐานให้ กระทรวงดิจิทัลฯ ปิดเว็ปโดยด่วน
วันจันทร์ที่ 19 กันยายน 2565
“ชัยวุฒิ” ฝาก กลต. หรือ ใครที่พบ การหลอกลวงลงทุน ผิด กม. เร่งส่งหลักฐานให้ กระทรวงดิจิทัลฯ ปิดเว็ปโดยด่วน
“ชัยวุฒิ” ฝาก กลต. หรือ ใครที่พบ การหลอกลวงลงทุน ผิด กม. เร่งส่งหลักฐานให้ กระทรวงดิจิทัลฯ ปิดเว็ปโดยด่วน ไม่อยากเห็นการหลอกลวง แบบ "Forex 3D"
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมกล่าวถึงการหลอกหลวงประชาชนในคดี "Forex 3D" เสียหายเป็นหมื่นล้านว่าในส่วนของกระทรวงดิจิทัลฯมีความเป็นห่วงในเรื่องของการเชิญชวนคนมาลงทุนทางช่องทางโซเชียลมีเดียผ่านทางเว็บไซต์ต่างๆรวมถึงFacebook ซึ่งมีการเชิญชวนคนมาลงทุนในหลายรูปแบบ และก็ได้มีการติดตามอย่างต่อเนื่องเพียงแต่ว่าโดยอํานาจหน้าที่ของกระทรวงดิจิทัลไม่สามารถไปปิดเว็บไซด์หรือปิดกั้นโซเชียลมีเดียในช่องทางนั้นได้ทันทีต้องรอให้หน่วยงานที่มีอํานาจรวบรวมพยานหลักฐานเมื่อมีความผิดตามกฏหมายส่งเรื่องมายังกระทรวงดิจิทัลฯเพื่อปิดเว็บไซต์จากนั้นก็จะมีการแจ้งเตือนประชาชนขณะเดียวกันส่วนตัวเห็นว่าหากในส่วนของสํานักงานคณะกรรมการกํากับหลักทรัพย์และตลาดหลักทรัพย์หรือกลต. หรือหน่วยงานที่เกี่ยวข้องพบมีการจัดตั้งบริษัทชวนลงทุนแบบผิดกม.หรือพบการหลอกลวงทางการเงินผิดกม.ทําให้ประชาชนเสียหายขอให้เร่งส่งหลักฐานไปยังกระทรวงดิจิทัลฯเพื่อปิดกั้นเว็บไซต์หรือ Facebookไม่ให้หลอกลวงประชาชน
“ในส่วนของกระทรวงดิจิทัลฯต้องใช้กฎหมายเดิมคือพรบ.คอมพิวเตอร์ในส่วนของกลต.ก็ต้องเข้าไปกํากับดูแลเตือนนักลงทุนตรวจสอบติดตามการลงทุนของประชาชนทางโซเชียลมีเดียว่ามีใครมาหลอกลวงบ้างต้องดูถึงการเชิญชวนคนมาลงทุนโดยที่ไม่ขออนุญาตด้วยเมื่อพบว่ามีคนทําผิดกฏหมายก็ต้องรีบมาประสานกระทรวงดิจิทัลเพื่อใช้อํานาจพรบ.คอมพิวเตอร์เข้าไปปิดกั้นปิดเว็บไซต์ ช่วยหาทางป้องกันไม่ใช่เกิดเกิดเหตุการณ์แบบนี้ขึ้นอีก”นายชัยวุฒิกล่าว
นายชัยวุฒิกล่าวเพิ่มว่าในส่วนของกระทรวงดิจิทัลฯจะมีการปรับปรุงพรบ.คอมพิวเตอร์เพื่อให้กระทรวงดิจิทัลปิดเว็บได้อย่างมีประสิทธิภาพยิ่งขึ้น ปัจจุบันกระทรวงดิจิทัลฯมีอํานาจจํากัดต้องรอหน่วยงานที่เกี่ยวข้องเช่นกลต.หรือตํารวจเป็นคนส่งข้อมูลมาเพราะกระทรวงดิจิทัลฯไปเก็บข้อมูลเองไม่ได้ถือว่าว่ายังเป็นข้อจํากัดในด้านนี้
**************
รัฐบาลไทย-ข่าวทำเนียบรัฐบาล-รัฐบาลพร้อมลุยปราบปรามฟอกเงิน จ่ายชดเชยเหยื่อค้ามนุษย์ กฎหมายใหม่บังคับใช้ปลายปี สอดรับมาตรฐานสากล
วันจันทร์ที่ 31 ตุลาคม 2565
รัฐบาลพร้อมลุยปราบปรามฟอกเงิน จ่ายชดเชยเหยื่อค้ามนุษย์ กฎหมายใหม่บังคับใช้ปลายปี สอดรับมาตรฐานสากล
รัฐบาลพร้อมลุยปราบปรามฟอกเงิน จ่ายชดเชยเหยื่อค้ามนุษย์ กฎหมายใหม่บังคับใช้ปลายปี สอดรับมาตรฐานสากล
วันที่ 31 ตุลาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า ตามนโยบายรัฐบาลที่มุ่งมั่นผลักดันการปรับปรุงแก้ไขกฎหมายเพื่อให้เหมาะสมกับสภาพการณ์ เกิดความเป็นธรรมและมีประสิทธิภาพมากยิ่งขึ้น สอดคล้องกับแผนปฏิรูปประเทศ และมาตรฐานสากล เพื่อประโยชน์สุขของประชาชน หนึ่งในกฎหมายสําคัญที่ผ่านกระบวนการแก้ไขเพิ่มเติมและประกาศในราชกิจจานุเบกษาแล้ว เมื่อวันที่ 25 ตุลาคม ที่ผ่านมา (มีผลใช้บังคับใช้จากนี้ 60 วัน) คือ พระราชบัญญัติป้องกันและปราบปรามการฟอกเงิน พ.ศ. 2565 สาระประกอบด้วย
1.แก้ไขเพิ่มเติมการคุ้มครองสิทธิผู้เสียหายในความผิดมูลฐาน ให้ครอบคลุมถึงความเสียหายแก่ชีวิต ร่างกาย จิตใจ เสรีภาพ อนามัย หรือชื่อเสียง เพิ่มเติมไปจากความเสียหายต่อทรัพย์สิน โดยให้ผู้เสียหายมี สิทธิได้รับการชดใช้ค่าเสียหายดังกล่าวจากทรัพย์สินที่เกี่ยวกับการกระทําความผิด เช่น กรณี การช่วยให้เหยื่อจากการค้ามนุษย์ได้รับการชดใช้ความเสียหายจากทรัพย์สินของผู้กระทําความผิด
2.กําหนดการคุ้มครองสิทธิผู้มีส่วนได้เสียในทรัพย์สินที่เกี่ยวกับการกระทําความผิด โดยให้ผู้มีส่วนได้เสียโดยสุจริตและมีค่าตอบแทน หรือได้มาซึ่งส่วนได้เสียโดยสุจริตและตามสมควรในทางศีลธรรมอันดี หรือ ในทางกุศลสาธารณะ สามารถยื่นคําร้องต่อศาลเพื่อขอคุ้มครองสิทธิของตนได้ เช่น กรณี ผู้ทําสัญญาจะซื้อทรัพย์สินที่เกี่ยวกับการกระทําความผิดโดยสุจริตและได้ชําระเงินมัดจําให้ผู้จะขายไว้แล้วต่อมาทรัพย์สินดังกล่าวได้ถูกพนักงานอัยการร้องขอให้ตกเป็นของแผ่นดิน ซึ่งผู้มีส่วนได้เสียดังกล่าวสามารถร้องขอให้ศาลมี คําสั่งคุ้มครองสิทธิ์ให้ตนได้
3.กําหนดกระบวนการดําเนินการบังคับคดีกับทรัพย์สินที่เกี่ยวกับการกระทําความผิดซึ่งถูกรวมเข้ากับทรัพย์สินอื่น โดยให้ศาลมีอานาจสั่งให้สํานักงาน ปปง. นําทรัพย์สินที่รวมเข้ากันทั้งหมดนั้นออกขายทอดตลาด และนําเงินที่ขายได้ส่งให้ตกเป็นของแผ่นดินหรือนําไปชดใช้ให้ผู้เสียหายตามสัดส่วนมูลค่าทรัพย์สินที่เกี่ยวกับการกระทําความผิด อย่างไรก็ดี หากเจ้าของทรัพย์สินดังกล่าวไม่ต้องการให้ทรัพย์สินนั้นถูกขายทอดตลาดก็สามารถนําเงินตามสัดส่วนมูลค่าทรัพย์สินที่เกี่ยวกับการกระทําความผิดตามจํานวนที่ศาลกําหนดส่งให้สํานักงานแทนการนําทรัพย์สินออกขายทอดตลาดได้
นางสาวรัชดา ธนาดิเรก กล่าวว่า การแก้ไขเพิ่มเติมดังกล่าว สอดคล้องกับข้อเสนอจากรายงานการค้ามนุษย์หรือ Trafficking in Persons (TIP Report) และ เป็นตามมาตรฐานสากล ด้านการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้าย (Anti-Money Laundering and Combating the Financing of Terrorism: AML/CFT) ซึ่งขณะนี้ หน่วยงานที่เกี่ยวข้องอยู่ในขั้นการออกกฎหมายลูก เพื่อกําหนดรายละเอียดเกี่ยวกับหลักเกณฑ์ วิธีการ และเงื่อนไขในการปฏิบัติ เพื่ออํานวยความยุติธรรมแก่ประชาชน และจัดการผู้กระทําความผิดเกี่ยวกับการฟอกเงินได้อย่างมีประสิทธิภาพยิ่งขึ้นไปอีก และแน่นอนจะส่งผลถึงภาพลักษณ์ประเทศในเรื่องความจริงจังในการยกระดับมาตรฐานการป้องกันปราบปรามอาชญากรรมข้ามชาติและการฟอกเงินจากการกระทําทุจริตในลักษณะต่างๆ